2015.10.30.

Sajtóközlemény

**Szakszerű, A tehermentesítést és biztonságos közlekedést célzó kerékpárút épül Csókakőn**

**Nagyszabású kerékpárút fejlesztések valósulnak meg 1,1 milliárd Forintos európai uniós forrásból Fejér megye hat településén a Széchenyi 2020 program keretében a Fejér Megyei Önkormányzat és az érintett települések közreműködésével. Csókakőn a Közlekedési Operatív Program keretében a KÖZOP-3.5.0-09-11-2015-0044 sz. „Főhálózati kerékpár nyomvonal fejlesztése Csókakő Község közigazgatási területén belül – 1.b. Csókakő” című pályázattal a Fejér Megyei Önkormányzat által elnyert mintegy 137,9 millió forintból épül kerékpárút. A támogatási szerződések aláírásával megkezdődődött munkálatok december 31-vel fejeződnek be.**

A Fejér Megyei Önkormányzat hat pályázatot nyújtott be a 2007-2013-as támogatási időszakban eddig fel nem használt támogatási maradványok terhére, a Közlekedési Operatív Program keretében a KÖZOP-3.5.0-09-11 „Kerékpárút-hálózat fejlesztése” c. projektkiírásra.A csókakői pályázat esetében, Mór Városi Önkormányzat által a csókakői 1A és 1B szakaszra készített tervdokumentációkat átadta a Fejér Megyei Önkormányzat részére további felhasználásra.

A nyomvonal kiválasztásánál és a tervezésnél fontos szempont volt, hogy a kerékpárút mellett a mezőgazdasági forgalmat is szakszerűen és biztonságosan le lehessen bonyolítani, ezzel is elősegítve a környék szőlész-borász tevékenységét. Egyúttal ez az útvonal a Csókakő és Mór közötti távolságot is lerövidíti.

A 137,9 millió Forintos európai uniós pályázati forrásból megvalósuló kerékpárút fejlesztés hivatásforgalmi célokat szolgál, egyúttal a közelében húzódó 1, 2, 3 számjegyű közlekedési utak tehermentesítését, valamint a meglévő balesetveszély csökkentését, megszüntetését is biztosítja.

Az építési engedélyezések folyamatában érintett több szervezet koordinálásával sokat segített a Fejér Megyei Kormányhivatal. A KÖZOP-pályázattal kapcsolatos Kormány-döntést követően a támogatási szerződések is aláírásra kerültek. A szükséges eljárások megvalósíthatósága érdekében a Fejér Megyei Önkormányzat minden döntést meghozott. A terület műszaki átadása megtörtént. Az ütemezés nagyon feszes, de tartható. Az október elején kezdődő kivitelezés kb. 2 hónapig tart.

A csókakői 1B szakaszon a nyomvonal a község belterületén lévő Petőfi utca – Deák F. utca csatlakozásától a település Mórral közös közigazgatási határáig tart. A nyomvonallal érintett utak önkormányzati tulajdonban vannak. A tervezett kerékpárút hossza 1,6 km, melynek engedélyezési és kiviteli terveit Mór Város Önkormányzata készítette el, amit az építés kapcsán a Fejér Megyei Önkormányzat részére térítésmentesen átadott. A szakasz hossza: 1150 m. **A Széchenyi 2020 program pályázatán elnyert teljes összeg 137,9 millió Forint, amelyből a kivitelezés 132,1 millió Forintot tesz ki.** A tervezett nyomvonal az 1A szakasszal, a közös közigazgatási határtól Mór város kül-, majd belterületén folytatódik, amelynek teljes hossza 3140 m.

A projektről bővebben a [www.fejer.hu](http://www.fejer.hu) oldalon olvashatnak.

**További információ kérhető:**

Vörös Dóra, sajtóreferens

Elérhetőség: 20/4456-556, [kerekparutfejlesztes2015@gmail.com](mailto:kerekparutfejlesztes2015@gmail.com)